**Шымкент қаласы №89 ІТ мектеп-лицейі**

**СЕНСОМОТОРИКАЛЫҚ ОЙЫНДАРДЫҢ   
МАҢЫЗЫ**

****

**Мұғалім-дефектолог Сугирова Р.Е.**

**« БАЛАНЫҢ ДАРЫНЫ МЕН ҚАБІЛЕТТЕРІНІҢ ҚАЙНАР КӨЗІ ОНЫҢ САУСАҚТАРЫНЫҢ ҰШТАРЫНАН БАСТАУ АЛАДЫ»   
 В.А. Сухомлинский**

Сенсорлық дамыту баланың жалпы интеллектуалдық дамуының негізі және іс-әрекеттің көптеген түрлерін толық меңгеруінің негізі болады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Баланың танымын алғашқы күннен бастап дамыту құралы да, балада оқу мен білімнің, тәрбиенің негізін қалыптастыратын да **ойын** әрекеті болып саналады.Қай ғалымды алмайық өздерінің ойын туралы еңбектерінде: «Ойын баланың жетекші әрекеті» деген сипаттама берсе, халық даналығында да «Ойнай білмеген, ойлай да білмейді», «Ойында озған өмірде де озады» деген қанатты сөздер бар. Ойын баланы ақыл-ой жағынан да, дене жағынан алға жетелеп, дамытады, баланың ойын өрбітіп, бойын өсіреді.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ойын баланың алдынан өмір есігін ашып, оның шығармашылық қабілітін дамытады, ойынсыз ақыл-ойдың қалыптасуы мүмкін емес.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ойын дегеніміз үшқын, білімге құштарлықпен еліктеудің маздап жанар оты.Баланың қиялы ойын арқылы шарықтайды,әр сабақта ойын түрлерін орнымен қолданып қызықты ету арқылы жас бүлдіршіндердің білімге деген ынта-ықыласын, пәнге деген сүйіспеншілігін, қызығушылығын қалыптастыруға болады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Оқушының мектепте білім алуға дайындығы оның сенсомоторлық дамуының деңгейіне байланысты болады.Сенсорлық даму, бір жағынан баланың жалпы интеллектуалдық дамуының іргетасы болса,сонымен қатар өзіндік мағынасы бар, өйткені толыққанды қабылдау ғана көптеген оқу әрекеттерін меңгеруге негіз болып табылады. Танымдық іс-әрекет бізді қоршаған ортадада орын алып жатқан құбылыстар және заттарды қабылдаудан басталады.Танымдық іс-әрекеттің барлық түрлері – есте сақтау, ойлау, елестету- қабылдаудың негізінде құрылады, сондықтан қалыпты интеллектуалдық даму толыққанды қабылдаусыз мүмкін емес.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Сенсомоторика** деген сөз (лат.*sensus* – сезім,түйсік және *motor- қозғалу* ) - іс-әрекеттің сенсорлық және қозғалыстық элементтерінің үйлесімділігі деген мағынаны білдіреді.Сенсомоториканы дамытудың мақсаты- баланың сенсомоторлық қабілеттерінің дамуына жағдай жасау.Ал сенсомоториканың дамытудың міндеттері

* Ірі және ұсақ моторикасы дамыту ,
* Қол саусақтарының қимылдарының координациясын дамыту,
* Заттың түсі, пішіні, көлемі, оны кеңістікте бағдарлауы туралы ұғым қалыптастыру,

-Есту,көру, иіс, дәм сезу анализаторларын ынталандыру арқылы сенсорлық қабылдауы жандандыру

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сенсорлық дамыту баланың жалпы интеллектуалдық дамуының негізі және іс-әрекеттің көптеген түрлерін толық меңгеруінің негізі болады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дамуында қандай-да бір кемшілігі бар балаларда келесі факторлар байқалады

-қимыл және танымдық іс-әрекетінің баяулығы,

-жалпы және ұсақ моторикасының кемшіліктері,

-кеңістікті бағдарлаудың қалыптаспағаны,

-оқу әрекетіне деген қызығушылықтың төмендігі.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сенсомоторикалық ойын мен жаттығулар оқушылардың білім алуында тиімділігі:

-**физикалық даму**: қол саусақтары жақсы қимылдайды, икемділігі артады, қозғалыстардың бөгеліп қалушылығы азаяды;

-**танымдық іс-әрекеттің дамуы**: есте сақтау,зейін, сенсорлы және ойлау процесстерді дамытады, математикалық ұғымдар қалыптасады;

-**сойлеу тілі**: белсенді және енжар сөздік қоры молаяды;

-**әлеуметтік-коммуникативтік даму**: балалар құрбы-құрдастармен және ересектермен қарым-қатынасқа түседі;

- **көркемдік-эстетикалық даму** : шығармашылық және қиялдау қабілеттері дамиды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Сенсомоторикалық ойындарды пайдаланудағы принциптер:**

**-**Ойындар мен жаттығулардың жүйелілік принципі;

-Қарапайымнан күрделіге ауысу принципі;

- Барлық ойындар мен жаттығулар баланың қалауымен орындалып, жағымды әсер етуі тиіс;

- Егер бала ойынды жалғастыруды сұраса, көңілін басқа тапсырмалар мен ойындарға аударған жөн. Барлығында өзінің шегі болу керек.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Баламен сенсомоторикалық дамыту жұмыстарын жүргізу барысында М.Монтессоридің басты қағидасына **«Менің өз қалауыммен жасауға көмектес»** девизін басшылыққа алу керек.

**Ойын түрлері**

***Саусақ жаттығулары*.**

**Саусақ ойыны** –ұрпақтан ұрпаққа жалғасын тауып келе жатқан, әрі үлкен мәні бар мәдени шығармышылық. Саусақ ойының ойнай отырып, балалар қоршаған ортадағы заттар мен құбылыстарды, жан-жануарларды,құстарды, ағаштарды т.б. көптеген бейнелерді бейнелей алады.

1.Алақандағы импульсты рецепторлар бас миға барады және сөйлеу орталығын белсендіреді. Бұл процесс пассивті тіл дамыту деп аталады.

2. Саусақ жаттығуларын орындау барысында бала үлкендермен бірге тақпақты қайталайды және кейіннен есте сақтап, оны өз бетінше айта алады.

3.Баланың дүниетанымы кеңейеді (саусақтардың атын, дене мүшелері, жануарлар, өсімдіктер және т.б. ұғымдарды меңгереді.

**Басбармақты шынықтыру** – ми қызметін жақсартады.   
**Сұқ саусақты шынықтыру** – асқазанның қызметін жақсартады.  
**Ортаңғы саусақ** – омыртқа мен ішектердің жұмысын реттейді.  
**Шылдыр шүмек** – бауырдың,  
**Кішкентай бөбек** – жүректің жұмыс жасауын жақсартады.

***Ұлттық ойындар***

Ғасырлар бойы ұрпақтан-ұрпаққа жалғасып, ұмытылмай келе жатқан ұлттық ойындарды бала жасына лайықтыларын таңдап алып пайдаланса,бүлдіршіннің тілін жетілдіруге,ой танымын кеңейтуге, тапқырлыққа, ептілікке баулуға пайдасы зор.Ойын үстінде бала дене қимылдары арқылы өзінің денсаулығын нығайтып, айналадағы заттар мен құбылыстардың сырын танып біледі, дағдысына үйренеді.

***Өзін-өзі сылап сипалау (Самомассаж)***

Қарапайым сылап сипалау жаттығулары арқылы бұлшық еттерінің жұмысын қалыпты жағдайға келуі орын алады ,тактильді сезімдерді ынталандыру арқылы алақандарымыздағы биологик актив нүктелерінен миға баратын импульстардың нәтижесінде сойлеу әрекеті жақсарады. Психоневрологтар балаға берілетін интеллектуалдық жүктеменің барлығын «алақандардың қыздырылғанынан» кейін беруді кеңес береді.

***Кеспелі сүреттер***

Балада заттың тұтастығы туралы ұғымды қалыптастырады,заттарды өлшемі бойынша салыстыруға жаттықтырады,логикалық ойлау қабілетін, қол саусақтарын ұсақ моторикасын дамытады.

***Бау өткізу (шнуровка)***

Сенсомоторлық үйлесімділікті, қолдың ұсақ моторикасын,кеңістікті бағдарлауды, шығармашылық қабілеттерді, тұрақтылықты дамытады.Қимыл-қозғалыстың үйлесімділігін жақсартады, саусақтардың қозғалушылығын , икемділігін жақсартып мектепте жазу сызуда орын алатын қиыншылықтардың алдын алуға көмектеседі.

***Кір қысқышпен(прищепкамен) ойындар***

Бұл ойын түрлері моториканы керемет машықтандырады,тактильді сезінуді,түр түсті ажыратуды, қиялды, шығармашылық қабілеттерді дамытады.

***Пошта жәшігі (сеген тақтайшалары)***

Бұл ойын заттың пішінін, түсін, көлемін ажыратып танұға,қолдың ұсақ моторикасын дамытуға көмектеседі, логикалық ойлауды және кеңістікте бағдарлауды дамытады,

***Санамақтар және күкіртпен ойындар***

Баланың зейіннің тұрақтылығын,логикалық ойлау қабілетін, қиялын дамытады. Бұл ойын өте қарапайым болғандығымен көптеген пайдалы әдісте қолданылса болады:

-Санаймыз

-Түр-түске ажыратамыз

-Әріп-сөз-сан-мәселе жазамыз

-Сөйлемнің схемасын құрастырамыз

-Геометриялық пішіндерді құрастырамыз

-Қысқа-ұзын жолақтарды құрастырамыз

-Өзгертулер ұйымдастырамыз - бір-екі таяқшаны орнын ауыстырып жаңа пішін шығарамыз

***Ойыншықтармен іс-әрекет***

Ойыншық – бірінші күндерінен бастап баланың серігі болып келеді.Оны үлкендер арнайы тәрбие беру мақсатында, баланы қоғамдық өмірге дайындау мақсатында ойлап шығарады.Ойыншық бала үшін ойын,көңіл-көтеру, қуаныш келтіретін құрал болса, сонымен қатар үлкендер үшін ойыншық – баланың психикалық дамуына әсер ететін ең маңызды құрал болып келеді. Ең қарапайым **сылдырмақтың** өзі балада зейінді,көріп-қимылдау үйлесімділігін, ойлау қабілетін дамытады.**Музыкалық ойыншақтар** балада есту қабілетін,ырғақ сезімін қалыптастыруға көмектеседі. Түрлі **дидактикалық ойындар** арнайы оқыту мақсатында шығарылады және автодидактизм принципімен құрылады, ойыншықтың өзі қалай қолдану керектігін өзі түсіндіріп тұрады. Бұған көбінесе түрлі бөліктерді түс, көлем, пішіні бойынша ретке келтіру ойындары жатады.**Құыршақ** балалардың ойнына қатысып қана қоймай, қарым-қатынас жасауға тамаша партнер болып табылады.Бала онымен сөйлесе алады,өзінің сезімдерімен,қуанышымен,ренішімен бөлісе алады.Балада эмоциялық сезімдер,адамгершілік тәрбиесі қалыптасады.**Құрал-сайман ойыншықтар**(шелек, күрек,формалар) **–** бұл үлкендердің құрал-саймандарының кішірейтілген нұсқасы болып, балада затпен әрекет жасау, табиғи материалмен ойнау сияқты әрекеттер қалыптасады.

***Моншақтармен, бисермен жұмыс***

Бұл ойын баланың ұсақ моторикасын керемет машықтандырады,өйткені бір моншақты немесе бисерді бір жерден басқа жерге ауыстырып қою үшін де саусақтардың епшілдігі қажет.Сонымен қатар түр-түске ажырату, пішіні және көлеміне қарай ажырату икемдері қалыптасады.

***Құрылыс материалдарымен, ЛЕГО конструкторымен ойындар***

Түрлі құрылыс материалдарымен ойнағанда балада ұсақ моторика, түр-түс, пішіндер, кеңістікті бағдарлау сияқты ұғымдар қалыптасады.Құрастыру – ойлау қабілетінің дамуының жетекші құралдарының бірі болып есептеледі, заттың тұтастай қабылдауын қалыптастырады, жинақтау,салыстыру, анализ жасауды үйретеді.Тиянақтылыққа,ұқыптылыққа және жауапкершілікке тәрбиелейді.

***Қаламсап, қаламмен ойындар***

Қырлы қаламның көмегімен бала алақанды,саусақтарды, саусақтардың арасын сипалалауына болады, Нәтижесінде-

-Сөйлеу белсенділігі артады,

-Қолдың ұсақ моторикасы дамиды,

-Қолдардың және саусақтардың қан айланымы жақсарады

***Ермексазбен ойындар***

Ермексазбен жұмыс жасау ең кішкентай балаға да өзін жаратушы болып сезінуге мүмкіндік береді. Баланың қол ұсақ моторикасымен қатар ойлау, қиялдау қабілеттері дамиды.Бала қос қолмен ермексазбен ойнағанда бас мидың екі бөлегіде жұмыс жасап зейіннің және озін-өзі бақылаудың дамуы орын алады.

***Құммен ойындар***

Құм терапиясы- ол баланың ойлау қабілетін дамытады, зейінін арттырады, қиялын, кеңістікті қабылдауын, есте сақтау қабілетін дамытады,саусақтардың епті болуына, әсерін тигізеді.Сонымен қатар, баланың жүйке жүйесін тыныштандыруға пайдасы зор.

***Саусақ театры***

Саусақ театры баланың дүниетанымын қалыптастыруда үлкен роль атқарады-

-Тілін дамытады, себебі балалардың қолдарының, саусақтарының жетілуі орталық мидыңдамуына жауапты бөлігіне әсер етеді.

*-* Есте сақтау қабілетін дамытады,бала өз бетімен кейіпкердің рөлін ойнауға тырысады.

-Эмоционалдық дамуына әсер етеді.Саусақ қуыршағы баланы мәдениетке сүйсінуге үйретеді.Кейіпкерлерге еліктеп, өзін-өзі дұрыс ұстай білуге, өз ойын ашық айтуға үйренеді.

Қорыта келгенде,

***«Әр гүлдің өз түбірі бар, өзінше жайнайды,***

***әр құстың өз үні бар, өзінше сайрайды»***

дегендей, әр балаға жеке тұлға ретінде қарап жұмыс істелсе, баланың сөздік қоры, сөз байлығы, сабаққа деген ынтасы артары сөзсіз.